Եղիր լավագույնը

«Եղիր լավագույնը», հանրային իրազեկման քարոզարշավ, որը ստեղծել է ԱՄՆ-ի նախկին առաջին տիկին Մելանյա Թրամփը, որը կենտրոնանում է երիտասարդության տարբեր խնդիրների վրա՝ հիմնականում կիբերհարձակման դեմ։

Քարոզարշավ 
Մելանյա Թրամփը հանդես եկավ նախաձեռնությամբ և որպես քարոզարշավի անվանում ընտրեց «Եղիր լավագույնը»։ Թրամփն ասել է, որ ինքը պատրաստ է քննադատության։ Նա պաշտոնապես ներկայացրեց քարոզարշավը 2018 թվականի մայիսի 7-ին։ Սպիտակ տան Վարդերի այգում իր ելույթից հետո նախագահ Դոնալդ Թրամփը ստորագրեց հռչակագիր, որը մայիսի 7-ը հայտարարեց «Եղիր լավագույնը»-ի օր։ Ի տարբերություն նախորդ առաջին տիկնանց քաղաքական նախաձեռնությունների (օրինակ՝ Միշել Օբամայի՝ «Արի շարժվենք!» քարոզարշավն ընդդեմ մանկական գիրության կամ Նենսի Ռեյգանի «Ուղղակի ասա ոչ թմրամիջոցներին» քարոզարշավի, «Եղիր լավագույնը» լայն շրջանակ ունի։ Նախաձեռնությունը կենտրոնանում է ֆիզիկական և էմոցիոնալ բարեկեցության վրա, ինչպես նաև պաշտպանում է կիբերհարձակումից և օփիոիդների չարաշահումից։

Նախաձեռնությունը սկսվեց շատ դանդաղ մեկնարկով, քանի որ քարոզարշավի մեկնարկից մեկ շաբաթ անց Թրամփը երիկամի վիրահատության ենթարկվեց։ Հաջորդ մի քանի շաբաթների ընթացքում նա հանրությանը չի ներկայացել։ 2018 թվականի հուլիսի 24-ին նա այցելեց Մոնրո Քարել կրտսերի մանկական հիվանդանոց՝ Վանդերբիլթում, Նեշվիլում, Թենեսիում և խոսեց նորածնային հանման համախտանիշ ունեցող երեխաների մասին։ 2018 թվականի օգոստոսի 6-ին նա թվիթերում գրեց. «Այս ամիս #Backtoschool է շատ երիտասարդների համար։ Երբ սկսեք նոր տարին, ինչպե՞ս եք լինելու լավագույնը։ #BeBest»: Վաշինգտոնից դուրս, 2018 թվականի օգոստոսի 20-ին նա ելույթ է ունեցել կիբերհարձակման գագաթնաժողովում։

Նախաձեռնության առաջին տարվա ընթացքում նա նաև հանդես եկավ Օկլահոմայում, Վաշինգտոն նահանգում և Նևադայում անցկացվող միջոցառումների ժամանակ։ Նա նաև տարածել է «Be Best» քարոզարշավը արտերկրում՝ Գանա, Մալավի, Քենիա և Եգիպտոս կատարած ուղևորությունների ժամանակ։

Քննադատություն 
Քարոզարշավն ուղեկցվել է բրոշյուրով, որը գովազդվել է որպես "առաջին տիկին Մելանյա Թրամփի" կողմից գրված։  Գրագողության մեղադրանքներն աճում էին, ինչին նրա գրասենյակն արձագանքեց մամուլի նախազգուշացմամբ՝ հարցը լուսաբանելու համար։ Գրագողության մեղադրանքներից հետո Սպիտակ տան կայքը փոխել է տեքստը՝ դարձնելով "Առևտրի դաշնային հանձնաժողովի բրոշյուր, որը հովանավորում է առաջին տիկին Մելանյա Թրամփը": Փաստերի ստուգման Snopes կայքը գտել է գրագողության մեղադրանքը կեղծ է՝ ասելով« Մելանիա Թրամփը չի պնդել, որ ինքն է գրքույկը գրել, և նա ներկայացրել է գրքույկի մի փոքր վերանայված տարբերակի ներածությունը»։

«Be Best» կարգախոսը քննադատվել է ակնհայտ քերականական սխալ ունենալու համար, քանի որ այնտեղ բացակայում է «the» հոդը և այն պետք է լիներ որպես «Be the Best»:The Guardian-ը նշել է, որ տիկին Թրամփի մայրենի լեզուն՝ Սլովեներենն առհասարակ չի օգտագործում ստացական հոդեր և ենթադրել է, որ արդյո՞ք այդ ամենը հանդիսանում է Միշել Օբամայի՝ «Be Better» արտահայտությանը գերազանցելու փորձ, թե ոչ։ Տիկին Թրամփի ավագ խորհրդական Ստեֆանի Ուինսթոն Վոլկոֆը կարգախոսն անվանել է «անգրագետ» և առաջ քաշել այլընտրանքային կարգախոս՝ «Առաջին հերթին երեխաները» (Children First), որը առաջին տիկինը մերժել է ամուսնու՝ «Առաջին հերթին Ամերիկա» (America First) կարգախոսի հետ նմանությունների պատճառով։

2019 թվականի դեկտեմբերի 12-ին Մելանյա Թրամփի «Be Best» կարգախոսը լայն ճանաչում է ստացել թվիթթերում՝ նախագահ Թրամփի կողմից կլիմայական ակտիվիստ Գրետա Թունբերգին ուղղված քննադատական թվիթից հետո։ Մի քանի լրատվամիջոցներ նշել են, որ Մելանյա Թրամփը քննադատել է իրավական հարցերով փորձագետ Պամելա Կարլանին այն հետո, երբ վերջինս հիշատակել է Թրամփի դեռահաս որդուն՝ Բարոնին իմպիչմենտի հետաքննության շրջանակներում ցուցմունք տալու ժամանակ։

Ծանոթագրություններ

Քաղաքական կարգախոսներ
ԱԽՎ նախագծի հոդվածներ